මූලික පිරිවෙන් අවසන් විභාගය මෙවර ප්‍රථමවරට ඉංග්‍රීසි මාධ්‍යයෙන් ද පැවැත්වීමට විභාග දෙපාර්තමේන්තුව කටයුතු යොදා ඇත.පිරිවෙන්හි ඉංග්‍රීසි භාෂා අධ්‍යාපනය දියුණු කිරීමටත්, විදේශ ධර්ම ධූත සේවාවට එම බසින් ධර්මප්‍රචාරය කළ හැකි භික්ෂූන්වහන්සේ පුහුණු කිරීමටත් විදේශ භික්ෂූන්ට ඉංග්‍රීසි මාධ්‍යයෙන් මෙරට මූලික පිරිවෙන් විභාගයට පෙනී සිටීමට අවස්ථාව ලබාදීම ද අරමුණු කරගෙන ජනාධිපති මහින්ද රාජපක්ෂ මහතා ලබාදුන් උපදෙස් අනුව මේ පියවර ගත් බව විභාග කොමසාරිස් ජනරාල් අනුර එදිරිසිංහ මහතා දිනමිණ ට කීවේ ය.මේ මස 24 වැනිදා සිට 2011 ජනවාරි 01 වැනිදා දක්වා විභාගය පැවැත්වේ.